**შავი ზღვის საერთაშორისო უნივერსიტეტი**

**ხარისხის მართვის სისტემის დოკუმენტაცია**

**სამართლის ფაკულტეტის დებულება**

*დამტკიცებულია მმართველი საბჭოს მიერ 31/01/2022 წ. - გადაწყვეტილება №8 (დანართი №1)*

**დამტკიცებულია**

ქვემოთ მოცემული ხელმოწერები ადასტურებს, რომ აღნიშნული ინსტრუქცია წაკითხული და მიღებულია

ხელმოწერის ავტორები ადასტურებენ, რომ ისინი ნამდვილად ფლობენ წინამდებარე დოკუმენტში არსებულ ინფორმაციას და უზრუნველყოფენ მასში ასახული პირობების განხორციელებას.

|  |  |  |
| --- | --- | --- |
| მოამზადა: | სამართლის ფაკულტეტი | ფაკულტეტის საბჭოს 14.01.22 გადაწყვეტილება ოქმი # 1 |
| დაამტკიცა: | მმართველი საბჭო | 31/01/2022 წ. - გადაწყვეტილება №8 (დანართი №1) |

|  |  |  |
| --- | --- | --- |
| დოკუმენტის ნომერი: IBSU.R1I4.G |  | განახლებულია: N/A |
| შეუმოწმებელი ვერსია 🞎 | შემოწმებული ვერსია 🗹 | დამტკიცების თარიღი: 31/01/2022 |

**შინაარსი**

[**შეტანილი ცვლილებები:** 4](#_Toc95902524)

[**ცვლილებების ნუსხა** 5](#_Toc95902525)

[თავი I 6](#_Toc95902526)

[ზოგადი დებულებები 6](#_Toc95902527)

[მუხლი 1. ფაკულტეტის ცნება და სტატუსი 6](#_Toc95902528)

[მუხლი 2. ფაკულტეტის დებულება 6](#_Toc95902529)

[მუხლი 3. ფაკულტეტის მისია 7](#_Toc95902530)

[მუხლი 4. ფაკულტეტის ძირითადი მიზნები და ამოცანები 7](#_Toc95902531)

[თავი II 9](#_Toc95902532)

[ფაკულტეტის სტრუქტურა და მართვა 9](#_Toc95902533)

[მუხლი 5. ფაკულტეტის მართვის ორგანოები და სტრუქტურა 9](#_Toc95902534)

[მუხლი 6. ფაკულტეტის საბჭოს სტატუსი, შემადგენლობა, პროცედურული საკითხები. 9](#_Toc95902535)

[მუხლი 7. ფაკულტეტის საბჭოს უფლებამოსილებები 10](#_Toc95902536)

[მუხლი 8. ფაკულტეტის დეკანის სტატუსი და უფლებამოსილებანი 11](#_Toc95902537)

[მუხლი 9. ფაკულტეტის დეკანის მოადგილის სტატუსი და უფლებამოსილებანი 12](#_Toc95902538)

[მუხლი 10. პროგრამის ხელმძღვანელის სტატუსი და უფლებამოსილებანი 13](#_Toc95902539)

[მუხლი 11. ფაკულტეტის ადმინისტრაციულ საქმეთა მენეჯერის სტატუსი და უფლებამოსილებანი 13](#_Toc95902540)

[თავი III 15](#_Toc95902541)

[ფაკულტეტის პერსონალი 15](#_Toc95902542)

[მუხლი 12. პერსონალის შემადგენლობა 15](#_Toc95902543)

[თავი IV 16](#_Toc95902544)

[სამართლის კლინიკა 16](#_Toc95902545)

[მუხლი 13. სამართლის კლინიკის სტატუსი და ფუნქციები 16](#_Toc95902546)

[თავი V 18](#_Toc95902547)

[საგანმანათლებლო პროგრამა 18](#_Toc95902548)

[მუხლი 14. საგანმანათლებლო პროგრამა 18](#_Toc95902549)

[მუხლი 15. საგანამანათლებლო პროგრამების შემუშავება, განხილვა და დამტკიცება 18](#_Toc95902550)

[თავი VI 19](#_Toc95902551)

[სტუდენტი 19](#_Toc95902552)

[მუხლი 16. ფაკულტეტის სტუდენტი 19](#_Toc95902553)

[მუხლი 17. ფაკულტეტის სტუდენტური თვითმმართველობა 19](#_Toc95902554)

[თავი VII 20](#_Toc95902555)

[ფაკულტეტის ბიუჯეტი 20](#_Toc95902556)

[მუხლი 18. ფაკულტეტის ბიუჯეტი 20](#_Toc95902557)

[თავი VIII 21](#_Toc95902558)

[ფაკულტეტის დებულებაში ცვლილებებისა და დამატებების შეტანა 21](#_Toc95902559)

[მუხლი 19. ფაკულტეტის დებულების მიღების, გაუქმების, მასში ცვლილებისა და დამატების შეტანის წესი 21](#_Toc95902560)

[თავი IX 22](#_Toc95902561)

[დასკვნითი დებულებები 22](#_Toc95902562)

[მუხლი 20. დებულების მიღება და ამოქმედება 22](#_Toc95902563)

**შეტანილი ცვლილებები:**

|  |  |  |  |
| --- | --- | --- | --- |
| **#** |  **გადაწყვეტილების მიმღები ორგანო** | **№** | **თარიღი** |
|  |  |  |  |

**თავდაპირველი ვერსია***:31.01.2022*

|  |
| --- |
| **ცვლილებების ნუსხა** |
| **#** | **თარიღი** | **მუხლი** | **შენიშვნა** |
| 01 |  |  |  |

### თავი I

### ზოგადი დებულებები

* 1. ფაკულტეტის ცნება და სტატუსი
		1. შპს „შავი ზღვის საერთაშორისო უნივერსიტეტის“ (შემდგომში „უნივერსიტეტი“) სამართლის ფაკულტეტი (შემდგომში „ფაკულტეტი“) წარმოადგენს „შავი ზღვის საერთაშორისო უნივერსიტეტის“ ძირითად საგანმანათლებლო ერთეულს, რომელიც აკადემიური თავისუფლებისა და ინსტიტუციური ავტონომიის ფარგლებში ახორციელებს სასწავლო (საგანმანათლებლო) პროგრამებს და სამეცნიერო კვლევებს, რომელთა მეშვეობითაც უზრუნველყოფს სტუდენტთა მომზადებას სამართლის საბაკალავრო და სამაგისტრო საფეხურებზე.
		2. ფაკულტეტი ვალდებულია, სტუდენტს შეუქმნას სათანადო პირობები სწავლისა და დამოუკიდებელი კვლევისათვის, უზრუნველყოს თანამედროვე სტანდარტების შესაბამისი, მომავალზე ორიენტირებული განათლების მიღების შესაძლებლობა და მუდმივად იზრუნოს სასწავლო პირობების გაუმჯობესებაზე. საგანმანათლებლო პროგრამის წარმატებით დასრულების შემთხვევაში კურსდამთავრებულს ენიჭება შესაბამისი აკადემიური ხარისხი და მიეცემა ხარისხის მინიჭების დამადასტურებელი დოკუმენტი - დიპლომი.
		3. ფაკულტეტის ოფიციალური სახელწოდებაა – „შავი ზღვი საერთაშორისო უნივერსიტეტის სამართლის ფაკულტეტი“.
		4. ფაკულტეტის სტატუსი განისაზღვრება საქართველოს კანონმდებლობით, უნივერსიტეტის დებულებითა და წინამდებარე დებულებით. ფაკულტეტი არ წარმოადგენს იურიდიულ პირს.
		5. ფაკულტეტის მისამართია: დავით აღმაშენებლის ხეივანი, მე-13კმ, #2, 0130 თბილისი, საქართველო.
	2. ფაკულტეტის დებულება
		1. წინამდებარე დებულება უნივერსიტეტის დებულებასთან ერთად განსაზღვრავს ფაკულტეტის სტატუსს, ფაკულტეტის მისიას, ძირითად მიზნებსა და ამოცანებს, კომპეტენციის სფეროებს, სტრუქტურას, სტრუქტურული ერთეულების საქმიანობის წესსა და უფლება-მოვალეობებს.
	3. ფაკულტეტის მისია
		1. სამართლის ფაკულტეტის მისია გამომდინარეობს უნივერსიტეტის მისიიდან და მიმართულია სამართლის სფეროში მაღალკვალიფიციური და კონკურენტუნარიანი, კრიტიკული აზროვნების მქონე, თანამედროვე ცოდნითა და პროფესიული ეთიკის მაღალი სტანდარტით აღჭურვილი კადრების მომზადებისკენ, რომლებსაც პირადი პასუხისმგებლობის საფუძველზე შესაძლებლობა ექნებათ დაიცვან სამართლის უზენაესობა და ღირებული წვლილი შეიტანონ სამართლებრივი სახელმწიფოს განვითარებაში.
		2. ფაკულტეტი აღიარებს სტუდენტთა, აკადემიური და დამოწვეული პერსონალის უფლებებსა და თავისუფლებებს, უზრუნველყოფს მაღალკვალიფიციური და პერსპექტიული კადრების მოზიდვასა და სამეცნიერო-კვლევითი საქმიანობის ხელშეწყობას.
		3. ფაკულტეტი უზრუნველყოფს სასწავლო პროგრამების მუდმივ განვითარებას სახელმწიფოსა და საზოგადოების მოთხოვნების შესაბამისად, ადგილობრივი შრომის ბაზრის მოთხოვნებისა და საერთაშორისო ბაზრის ტენდენციების გათვალისწინებით.
	4. ფაკულტეტის ძირითადი მიზნები და ამოცანები
		1. სამართლის ფაკულტეტის მიზანია, ბაკალავრიატისა და მაგისტრატურის სტუდენტებისათვის კომპეტენციებზე დაფუძნებული და სტუდენტებზე ორიენტირებული სასწავლო პროგრამების შეთავაზება, რომლებიც უზრუნველყოფენ თანამედროვე მოთხოვნების შესაბამისი იურიდიული განათლების მიღებას; პრაქტიკული უნარ-ჩვევების გამომუშავებას; სტუდენტური თვითმმართველობის საქმიანობის ხელშეწყობას; მაღალკვალიფიციური აკადემიური პერსონალის მოზიდვას; სწავლებისა და სამეცნიერო-კვლევითი მუშაობისათვის შესაბამისი გარემოს შექმნას.
		2. ფაკულტეტის ძირითადი მიზნები და ამოცანები:

ა) თანამედროვე სტანდარტების შესაბამისი, ხელმისაწვდომი იურიდიული განათლების მიღების შესაძლებლობის უზრუნველყოფა;

ბ) ადგილობრივი და საერთაშორისო ბაზრის მზარდი მოთხოვნების შესაბამისი, მომავალზე ორიენტირებული, მაღალკვალიფიციური, კონკურენტუნარიანი სპეციალისტების მომზადება;

გ) ფაკულტეტის პერსონალისათვის და სტუდენტებისთვის სწავლების, სამეცნიერო კვლევითი საქმიანობის განხორციელების მიზნით, სათანადო პირობების შექმნა და მუდმივ განვითარებაზე ზრუნვა;

დ) ფაკულტეტის სტუდენტთა და აკადემიური და მოწვეული პერსონალის საგანმანათლებლო, სამეცნიერო -კვლევით პროექტებში მონაწილეობის ხელშეწყობა;

ე) სტუდენტთა პროფესიული საქმიანობისათვის პროფესიული და პრაქტიკული უნარ-ჩვევების ჩამოყალიბების და განვითარების ხელშეწყობა;

ვ) სტუდენტთა და სხვა დაინტერესებულ პირთა ინტერესებისა და შესაძლებლობების შესაბამისად კვალიფიკაციის ამაღლებისა და გადამზადების კურსების, ტრენინგების და სხვა აქტივობების ჩატარების ხელშეწყობა;

ზ) ფაკულტეტზე არსებული საგანმანათლებლო პროგრამების მუდმივი განვითარების, გაუმჯობესებისა და სრულყოფის გზების დასახვა;

თ) ფაკულტეტის მართვაში სტუდენტთა ჩართულობის უზრუნველყოფა.

### თავი II

### ფაკულტეტის სტრუქტურა და მართვა

* 1. ფაკულტეტის მართვის ორგანოები და სტრუქტურა
		1. ფაკულტეტის მართვის ორგანოებია:

ა) ფაკულტეტის საბჭო.

ბ) ფაკულტეტის დეკანი.

* + 1. ფაკულტეტის დეკანს ჰყავს ერთი მოადგილე, რომელიც იმავდროულად წარმოადგენს ფაკულტეტის ადმინისტრაციის წევრს.
		2. ფაკულტეტის ადმინისტრაციის შემადგენლობაში ასევე შედიან პროგრამის ხელმძღვანელი/ხელმძღვანელები და ფაკულტეტის ადმინისტრაციულ საქმეთა მენეჯერი.
		3. ფაკულტეტზე ფუნქციონირებს სამართლის კლინიკა.
		4. ფაკულტეტის მართვაში მონაწილეობენ უნივერსიტეტის სტუდენტური თვითმმართველობის წარმომადგენლები.
		5. მოქმედი კანონმდებლობისა და უნივერსიტეტში არსებული წესების შესაბამისად, რექტორთან შეთანხმებით ფაკულტეტზე შეიძლება შეიქმნას სხვა სასწავლო, სამეცნიერო და დამხმარე სტრუქტურული ერთეულები.
	1. ფაკულტეტის საბჭოს სტატუსი, შემადგენლობა, პროცედურული საკითხები.
		1. ფაკულტეტის საბჭო არის ფაკულტეტის წარმომადგენლობითი ორგანო, რომელიც უზრუნველყოფს საგანმანათლებლო პროგრამების/პროგრამული მიმართულებების ფარგლებში აკადემიური მუშაობის კოორდინირებას, ფაკულტეტის აკადემიური კორპუსის შორის გამოცდილების ურთიერთგაზიარებას და ხელს უწყობს ფაკულტეტის დეკანს საგანმანათლებლო ერთეულს მიკუთვნებული ფუნქციების განხორციელებაში.
		2. ფაკულტეტის საბჭოს შემადგენლობაში შედიან ფაკულტეტის დეკანი, დეკანის მოადგილე, პროგრამის ხელმძღვანელები, ფაკულტეტის პროფესორთა, ასოცირებულ პროფესორთა, ასისტენტ-პროფესორთა და ასისტენტთა წარმომადგენლები და სტუდენტური თვითმმართველობის წარმომადგენელი.
		3. ფაკულტეტის საბჭოს არჩევისა და დამტკიცების წესი, ასევე საბჭოს წევრის უფლებამოსილების შეწყვეტის საფუძვლები განისაზღვრება უნივერიტეტის დებულებით.
		4. ფაკულტეტის საბჭოს სხდომებს იწვევს და თავმჯდომარეობს ფაკულტეტის დეკანი, მისი არყოფნის შემთხვევაში, დეკანის მოადგილე. ფაკულტეტის საბჭოს მოწვევის უფლება აქვს ასევე საბჭოს წევრთა 1/3-ს.
		5. ფაკულტეტის საბჭოში ხმის უფლების გარეშე მონაწილეობს ფაკულტეტის ადმინისტრაციულ საქმეთა მენეჯერი, რომელიც ამავდროულად წარმოადგენს ფაკულტეტის საბჭოს მდივანს. მისი არყოფნის შემთხვევაში ფაკულტეტის საბჭოს მდივნის ფუნქციას ასრულებს ფაკულტეტის საბჭოს მიერ დამსწრეთა უბრალო უმრავლესობით არჩეული საბჭოს რიგითი წევრი აკადემიური პერსონალის შემადგენლობიდან.
		6. ფაკულტეტის საბჭო სხდომის დაწყებისთანავე ღია კენჭისყრით ამტკიცებს დღის წესრიგს.
		7. ფაკულტეტის საბჭოს სხდომა უფლებამოსილია, თუ მას ესწრება წევრთა შემადგენლობის სულ მცირე ნახევარი. გადაწყვეტილება მიიღება დამსწრეთა ხმების უმრავლესობით და ფორმდება ოქმის სახით. ოქმს ხელს აწერს სხდომის თავმჯდომარე, საბჭოს მდივანი და სხდომაზე დამსწრე წევრები.
	2. ფაკულტეტის საბჭოს უფლებამოსილებები
		1. ფაკულტეტის საბჭო:

ა) დეკანის წარდგინებით შეიმუშავებს და უნივერსიტეტის მმართველ საბჭოს დასამტკიცებლად წარუდგენს საგანმანათლებლო და სამეცნიერო-კვლევით პროგრამებს;

ბ) დეკანის წარდგინებით განიხილავს ფაკულტეტის განვითარების გეგმას/ გეგმებს;

გ) განსაზღვრავს და უნივერსიტეტის კანცლერთან შეთანხმებით დასამტკიცებლად წარუდგენს რექტორს, ფაკულტეტის ბიუჯეტის ხარჯვითი ნაწილის პროექტს;

დ) დეკანის წარდგინებით განიხილავს ფაკულტეტის დებულებას და დასამტკიცებლად წარუდგენს უნივერსიტეტის მმართველ საბჭოს;

ე) განიხილავს სხვადასხვა სასწავლო და სამეცნიერო-კვლევითი ხასიათის პროექტებს;

ვ) წელიწადში ერთხელ ისმენს აკადემიური პერსონალის ყოველწლიური ანგარიშს, მათი სამეცნიერო კვლევითი საქმიანობის შესახებ და შედეგებს წარუდგენს ხარისხის უზრუნველყოფის სამსახურის უფროსს;

ზ) საჭიროების შემთხვევაში ქმნის სპეციალური დროებით კომისია ან სამუშაო ჯგუფს და დეკანის წარდგინებით ამტკიცებს მათ შემადგენლობას;

თ) ახორციელებს ამ დებულებით, უნივერსიტეტის დებულებითა და საქართველოს კანონმდებლობით მისთვის მინიჭებულ სხვა უფლებამოსილებას.

* 1. ფაკულტეტის დეკანის სტატუსი და უფლებამოსილებანი
		1. ფაკულტეტის დეკანი არის ფაკულტეტის ხელმძღვანელი. დეკანი პასუხს აგებს ფაკულტეტზე მიმდინარე საგანმანათლებლო და ადმინისტრაციულ საქმიანობაზე და წარმოადგენს ფაკულტეტს, როგორც უნივერსიტეტის შიგნით, ისე უნივერსიტეტის გარეთ, საჭიროების შემთხვევაში.
		2. დეკანი ანგარიშვალდებულია რექტორის წინაშე.
		3. დეკანს თანამდებობაზე ნიშნავს და ათავისუფლებს რექტორი.
		4. ფაკულტეტის დეკანის უფლებამოსილებანი:

ა) უზრუნველყოფს ფაკულტეტზე სასწავლო-სამეცნიერო საქმიანობის ეფექტიანად მიმდინარეობას;

ბ) ფაკულტეტის საბჭოს განსახილველად წარუდგენს ფაკულტეტის განვითარების გეგმას (გეგმებს), საგანმანათლებლო და სამეცნიერო-კვლევით პროგრამებს;

გ) შეიმუშავებს და ფაკულტეტის საბჭოს განსახილველად წარუდგენს ფაკულტეტის დებულებას;

დ) თავისი კომპეტენციის ფარგლებში პასუხისმგებელია უნივერსიტეტის მართვის ორგანოების გადაწყვეტილებების შესრულებაზე;

ე) თავმჯდომარეობს ფაკულტეტის საბჭოს სხდომებს;

ვ) ახორციელებს უნივერსიტეტის დებულებით განსაზღვრულ სხვა უფლებამოსილებებს.

* 1. ფაკულტეტის დეკანის მოადგილის სტატუსი და უფლებამოსილებანი
		1. ფაკულტეტის დეკანის მოადგილე არის ადმინისტრაციული თანამდებობის პირი, რომელიც ეხმარება დეკანს ფაკულტეტის მართვაში. დეკანის არ ყოფნის ან მოვალეობის შესრულების დროებით შეუძლებლობის შემთხვევაში წარმოადგენს ფაკულტეტს. დეკანთან შეთანხმებით წარმართავს და კოორდინირებას უწევს ფაკულტეტის საქმიანობას.
		2. დეკანის მოადგილე ანგარიშვალდენულია დეკანის წინაშე.
		3. ფაკულტეტის დეკანის მოადგილის უფლებამოსილებანი:

ა) ინტერნაციონალიზაციის განვითარების მიზნით, ფაკულტეტის საერთაშორისო კავშირების გაფართოვება, ერთობლივი სასწავლო და სამეცნიერო პროექტების დაგეგმვა/განხორციელება;

ბ) ადგილობრივ და უცხოურ სამეცნიერო, კვლევით და სასწავლო დაწესებულებებთან ურთიერთობების დამყარება, ინტერდისციპლინური კვლევების დაგეგმვა/ხელშეწყობა;

გ) ინოვაციურ ცოდნაზე, ხარისხსა და შედეგზე ორიენტირებული სამეცნიერო–კვლევითი და სასწავლო პროცესის ინტეგრაციის ხელშეწყობა;

დ) დეკანთან ერთად ფაკულტეტის პროფესორ – მასწავლებელთა და სტუდენტთა სამეცნიერო კონფერენციების, ფორუმების, სამუშაო შეხვედრების, ტრენინგების, საჯარო ლექციების დაგეგმვა და ორგანიზება;

ე) პროგრამის ხელმძღვანელთან ერთად ახორციელებს აკადემიური მიღწევების გაუმჯობესებაზე, დასაქმებაზე სათანადო კონსულტაციას და კარიერულ განვითარებასთან დაკავშირებით მხარდაჭერას.

ვ) სამეცნიერო და სასწავლო გრანტების ან/და სხვა ადგილობრივი და საერთაშორისო დაგეგმილი ღონისძიებების მოძიება, კოორდინირება და მხარდაჭერა;

ზ) ამ დებულებითა და უნივერსიტეტის დებულებით განსაზღვრული სხვა უფლებამოსილებათა შესრულება.

* 1. პროგრამის ხელმძღვანელის სტატუსი და უფლებამოსილებანი
		1. პროგრამის ხელმძღვანელი არის ადმინისტრაციული თანამდებობის პირი, რომელიც უზრუნველყოფს ფაკულტეტზე საგანმანათლებლო პროგრამის შემუშავებას, განხორციელებასა და განვითარებას. მონაწილეობს პროგრამის შეფასება-განვითარებაში, ჩართულია პროგრამის განხორციელებაში, სტუდენტების კონსულტირებაში, პროგრამის ფარგლებში დაგეგმილ სხვადასხვა ღონისძიებებში.
		2. პროგრამის ხელმძღვანელი თავის უფლებამოსილებებს ახორციელებს უნივერსიტეტის დებულებისა და ამ დებულების შესაბამისად.
	2. ფაკულტეტის ადმინისტრაციულ საქმეთა მენეჯერის სტატუსი და უფლებამოსილებანი
		1. ფაკულტეტის ადმინისტრაციულ საქმეთა მენეჯერი არის ფაკულტეტის ადმინისტრაციული თანამდებობის პირი, რომელიც თავისი კომპეტენციის ფარგლებში, უზრუნველყოფს ფაკულტეტზე მიმდინარე ადმინისტრაციული საქმიანობის განხორციელების ხელშეწყობას. ადმინისტრაციულ საქმეთა მენეჯერი ამავდროულად არის ფაკულტეტის საბჭოს მდივანი.
		2. ფაკულტეტის ადმინისტრაციულ საქმეთა მენეჯერი ანგარიშვალდებულია დეკანის წინაშე.
		3. ფაკულტეტის ადმინისტრაციულ საქმეთა მენეჯერის უფლებამოსილებანი:

ა) სამეცნიერო და სასწავლო გრანტების ან/და სხვა ადგილობრივი და საერთაშორისო დაგეგმილი ღონისძიებების თაობაზე ფაკულტეტის აკადემიური პერსონალისა და სტუდენტთა ინფორმირება;

ბ) ახდენს სტუდენტთა ინფორმირებას სხვადასხვა ადგილობრივი და საერთაშორისო პროექტებისა და ღონისძიებების შესახებ;

გ) ფაკულტეტის სამეცნიერო და სასასწავლო გამოცემების ხელშეწყობა;

დ) ფაკულტეტზე დაგეგმილი შეხვედრების ორგანიზება;

ე) ფაკულტეტის ფარგლებში განხორციელებული საჯარო ღონისძიებებთან დაკავშირებული მონაცემების არქივირება;

ვ) ფაკულტეტის საბჭოს საქმიანობის ორგანიზება, გადაწყვეტილებათა დაოქმება და არქივირება;

ზ) საკუთარი კომპეტენციის ფარგლებში დეკანის უფლებამოსილებათა განხორციელების ხელშეწყობა;

თ) ამ დებულებითა და უნივერსიტეტის დებულებით განსაზღვრული სხვა უფლებამოსილებათა შესრულება.

### თავი III

### ფაკულტეტის პერსონალი

* 1. პერსონალის შემადგენლობა
		1. ფაკულტეტზე შეიძლება არსებობდეს აკადემიური, ადმინისტრაციული, სამეცნიერო და დამხმარე თანამდებობები.
		2. ფაკულტეტის აკადემიურ (საგანმანათლებლო-სამეცნიერო) პერსონალს მიეკუთვნება: პროფესორი, ასოცირებული პროფესორი, ასისტენტ–პროფესორი და ასისტენტი.
		3. ფაკულტეტის ადმინისტრაციულ პერსონალს მიეკუთვნებიან: დეკანი, დეკანის მოადგილე ადმინისტრაციულ საქმეთა მენეჯერი და პროგრამის ხელმძღვანელი.
		4. დამხმარე პერსონალს მიეკუთვნებიან რექტორთან შეთანხმებით ხელშეკრულების საფუძველზე მოწვეული, ფაკულტეტის საქმიანობისთვის აუცილებელი პირები.
		5. ფაკულტეტი უფლებამოსილია, აკადემიური თანამდებობის დაკავების გარეშე, უნივერსიტეტის მიერ განსაზღვრული წესით, მოიწვიოს შესაბამისი კვალიფიკაციის მქონე სპეციალისტი სასწავლო ან/და სამეცნიერო-კვლევით პროცესში მონაწილეობის ან/და ამ პროცესის წარმართვის მიზნით.
		6. ფაკულტეტის პერსონალის საქმიანობის შეფასება ხორციელდება უნივერსიტეტის შესაბამისი რეგულაციების საფუძველზე.

### ****თავი IV****

### ****სამართლის კლინიკა****

* 1. სამართლის კლინიკის სტატუსი და ფუნქციები
		1. სამართლის კლინიკა არის ფაკულტეტის სასწავლო-საგანმანათლებლო სტრუქტურული ერთეული, რომლის უმთავრესი მიზანია სტუდენტებისათვის პრაქტიკული უნარ-ჩვევების გამომუშავება და სტუდენტებში სამართლებრივი აზროვნების, სამართლებრივი პრობლემების დამოუკიდებლად გადაჭრის, პროფესიული მეტყველების უნარის განვითარება და მაღალი კვალიფიკაციის იურისტის უნარ-ჩვევების ჩამოყალიბება.
		2. სამართლის კლინიკა უზრუნველყოფს სამართლის საბაკალავრო და სამაგისტრო პროგრამების ფარგლებში პროფესიული პრაქტიკის სილაბუსით განსაზღვრული სასწავლო პრაქტიკის კომპონენტის ათვისებას.
		3. სამართლის კლინიკის ძირითადი ფუნქციებია:

ა) სამართლის ფაკულტეტის საგანმანათლებლო პროგრამებით გათვალისწინებული, პრაქტიკის სილაბუსების შესაბამისად, პრაქტიკული კომპონენტის განხორციელების უზრუნველყოფა;

ბ) სტუდენტის მიერ მიღებული თეორიული ცოდნის განმტკიცებისა და პრაქტიკაში გამოყენების უნარების განვითარების, პროფესიული უნარ-ჩვევების გამომუშავების ხელშეწყობა;

გ) სტუდენტთა მიერ აკადემიურ გარემოში შეძენილი კომპეტენციების რეალურ ან/და იმიტირებულ სიტუაციებში გამოცდა (იურიდიული კონსულტაციების გაცემა, სამართლებრივი ხასიათის დოკუმენტების შედგენა, ადმინისტრაციულ ორგანოებში და სასამართლოში წარმომადგენლობითი უფლებამოსილების განხორციელება);

დ) თავისი კომპეტენციის ფარგლებში სხვა უნივერსიტეტებთან და დაინტერესებულ პირებთან ურთიერთთანამშრომლობის გაფართოება.

* + 1. კლინიკურ სწავლებას ახორციელებენ წამყვანი პრაქტიკოსი იურისტები.
		2. სამართლის კლინიკის ფუნქციონირებასთან დაკავშირებული საკითები რეგულირდება შავი ზღვის საერთაშორისო უნივერსიტეტის სამართლის ფაკულტეტის სამართლის კლინიკის დებულებით (R38).

### თავი V

### საგანმანათლებლო პროგრამა

* 1. საგანმანათლებლო პროგრამა
		1. საგანმანათლებლო პროგრამა არის დარგობრივი და ზოგადი კომპეტენციებით აღწერილ სწავლის შედეგებზე დაფუძნებული სტუდენტზე ორიენტირებული მოქნილი სტრუქტურის მქონე კურიკულუმი.
		2. საგანმანათლებლო პროგრამას ჰყავს ხელმძღვანელი, რომელიც თავისი კომპეტენციის ფარგლებში პასუხისმგებელია ფაკულეტის საბჭოს წინაშე.
	2. საგანამანათლებლო პროგრამების შემუშავება, განხილვა და დამტკიცება
		1. ფაკულტეტის საგანამანათლებლო პროგრამის შექმნაში მონაწილეობენ ფაკულტეტის შესაბამისი მიმართულების პროფესორები.
		2. „საგანმანათლებლო პროგრამების დაგეგმვის, შემუშავების და განვითარების ინსტრუქცია“ (R3I2) განისაზღვრება უნივერსიტეტის მმართველი საბჭოს გადაწყვეტილებით.

### თავი VI

### სტუდენტი

* 1. ფაკულტეტის სტუდენტი
		1. ფაკულტეტის სტუდენტი არის პირი, რომელიც „უმაღლესი განათლების შესახებ“ საქართველოს კანონითა და უნივერსიტეტის დებულებით განსაზღვრული წესით ჩაირიცხა და სწავლობს უნივერსიტეტის სამართლის ფაკულტეტის ბაკალავრიატის ან მაგისტრატურის საგანმანათლებლო პროგრამაზე.
		2. სტუდენტის უფლება-მოვალეობები განისაზღვრება „უმაღლესი განათლების შესახებ“ საქართველოს კანონით, უნივერსიტეტის დოკუმენტაციითა და ამ დებულებით.
		3. სტუდენტის სტატუსის შეჩერება ან შეწყვეტა ხდება მოქმედი კანონმდებლობისა და უნივერსიტეტის დოკუმენტებით დადგენილი წესით.
		4. საგანმანათლებლო პროგრამებზე მიღების წინაპირობები განსაზღვრულია შესაბამისი საგანმანათლებლო პროგრამით.
	2. ფაკულტეტის სტუდენტური თვითმმართველობა
		1. ფაკულტეტის სტუდენტური თვითმმართველობის შექმნისა და დაკომპლექტების წესი, ასევე უფლება-მოვალეობები განისაზღვრება „უმაღლესი განათლების შესახებ“ საქართველოს კანონითა და უნივერსიტეტის დოკუმენტაციით.

### თავი VII

### ფაკულტეტის ბიუჯეტი

* 1. ფაკულტეტის ბიუჯეტი
		1. ფაკულტეტის ბიუჯეტი წარმოადგენს უნივერსიტეტის ბიუჯეტის შემადგენელ ნაწილს, რომლის დაგეგმვა, შემუშავება, მართვა, დამტკიცება ხდება ,,ფინანსური კონტროლის დებულებით“ (R13) დადგენილი წესით.

### თავი VIII

### ფაკულტეტის დებულებაში ცვლილებებისა და დამატებების შეტანა

* 1. ფაკულტეტის დებულების მიღების, გაუქმების, მასში ცვლილებისა და დამატების შეტანის წესი
		1. ფაკულტეტის დებულებას დეკანის წარდგინებით შეიმუშავებს ფაკულტეტის საბჭო და დასამტკიცებლად წარუდგენს უნივერსიტეტის მმართველ საბჭოს.
		2. ფაკულტეტის დებულების მიღება, გაუქმება, მასში ცვლილებისა და დამატების შეტანა ხდება დეკანის წარდგინებით ფაკულტეტის საბჭო მიერ, რომელსაც ამტკიცებს უნივერსიტეტის მმართველი საბჭო ხმათა უბრალო უმრავლესობით.

### თავი IX

### დასკვნითი დებულებები

* 1. დებულების მიღება და ამოქმედება
		1. დებულება ამოქმედდეს უნივერსიტეტის მმართველი საბჭოს მიერ მისი დამტკიცებისთანავე.

|  |
| --- |
| *უნივერსიტეტის წესების შეუსრულებლობა დაუშვებელია. ყველა ვალდებულია იცნობდეს შზსუ-ს მიერ შემუშავებულ წესებსა და რეგულაციებს.* |
|  |
| *შზსუ ყველას თანაბარ შესაძლებლობებს სთავაზობს. საზოგადოების ყველა წევრს თანასწორი უფლება აქვს მიიღოს უკეთესი განათლება, განურჩევლად სქესის, რასის, ეროვნების, გვარის, რწმენის, საზოგადოებრივი სტატუსის, ფიზიკური, მენტალური, ემოციური სხვაობისა და სწავლის განსხვავებული უნარისა.* |